ΓΡΑΠΤΗ ΕΡΩΤΗΣΗ E-2448/00

υποβολή: Fernando Fernndez Martn (PPE-DE) προς την Επιτροπή

(19 Ιουλίου 2000)

Θέμα: Νησιωτικές περιοχές

Η Επιτροπή εξετάζει στην παρούσα φάση τη δυνατότητα επιβολής φορολογίας στα καύσιμα των αεροπλάνων. Πρόκειται για τη θέσπιση φορολογίας του πετρελαίου για όλες τις πτήσεις με αφετηρία κοινοτικά αεροδρόμια.

Αντιλαμβάνεται η Επιτροπή την ακραία εξάρτηση στην οποία ευρίσκονται οι νησιωτικές περιοχές της Ευρωπαϊκής Ένωσης από τις αεροπορικές μεταφορές, λόγω της προφανούς αδυναμίας τους να αποκτήσουν στο οδικό ή το σιδηροδρομικό δίκτυο (και προκειμένου για τις περισσότερες άκρως απομακρυσμένες περιφέρειες, η αδυναμία χρησιμοποίησης ακόμη και της θαλάσσιας οδού για την τακτική μεταφορά επιβατών);

Σκοπεύει η Επιτροπή, βάσει των άρθρων 299, παράγραφος 2 (για τις άκρως απομακρυσμένες περιοχές) και 158, καθώς και της προσαρτημένης δήλωσης αριθ. 30 που εγκρίθηκε στο Άμστερνταμ, να προτείνει ρυθμίσεις παρέκκλισης που θα απαλλάσσουν τις συνδέσεις με τις νησιωτικές περιοχές ή τις μεταξύ τους συνδέσεις από το μέτρο αυτό, που θα καθιστούσε πολύ βαρύτερες τις συνθήκες απομόνωσής τους;

Κοινή απάντηση του κ. Bolkestein εξ ονόματος της Επιτροπής στις γραπτές ερωτήσεις E-2448/00 και E-2468/00

(12 Οκτωβρίου 2000)

Η Επιτροπή έχει επίγνωση της κατάστασης των άκρως απομακρυσμένων περιοχών στο θέμα των αερομεταφορών.

Σήμερα, η Οδηγία 98/81/EOK του Συμβουλίου της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή(1) επιβάλλει, στον απόηχο της σύμβασης του Σικάγου(2),ποχρεωτική απαλλαγή των καυσίμων που προορίζονται για την εμπορική αεροπλοΐα. Σχέδιο οδηγίας του Συμβουλίου, σχετικά με τη φορολογία των ενεργειακών προϊόντων(3), που αναμένεται να αντικαταστήσει την Οδηγία 92/81/ΕΟΚ, προβλέπει ότι τα κράτη μέλη δύνανται να επιλέξουν τη φορολόγηση των καυσίμων αεροσκαφών που χρησιμοποιούνται στις εσωτερικές πτήσεις και στις πτήσεις μεταξύ των κρατών μελών, βάσει διμερών συμφωνιών. Επιπλέον, σε πρόσφατη ανακοίνωσή της(4), η Επιτροπή προτείνει ειδικότερα στα κράτη μέλη να ενισχύσουν τη συνεργασία τους στο πλαίσιο της ΔΟΠΑ (Διεθνής Οργάνωση Πολιτικής Αεροπορίας), ενόψει της καθιέρωσης καθεστώτος φορολόγησης των καυσίμων αεροσκαφών και άλλων μέσων με παρόμοια αποτελέσματα. Η ανακοίνωση αυτή αποτελεί αντικείμενο ανταλλαγής απόψεων στο Κοινοβούλιο.

Όσον αφορά την ιδιαίτερη κατάσταση των άκρως απομακρυσμένων περιοχών, τα κράτη μέλη θα μπορούσαν να διαπραγματευτούν, στις διμερείς συμφωνίες τους, ενδεχόμενες διατάξεις παρέκκλισης, σύμφωνα με τους ήδη ισχύοντες κοινοτικούς κανόνες, κυρίως σε θέματα κρατικών ενισχύσεων καιπό το φως των άρθρων της συνθήκης ΕΚ στα οποία αναφέρονται τα Αξιότιμα Μέλη του Κοινοβουλίου.

(1) ΕΕ L 316 της 31.10.1992.

(2) Η Σύμβαση του Σικάγου του 1944, για την ίδρυση της Διεθνούς Οργάνωσης Πολιτικής Αεροπορίας (ΔΟΠΑ), διέπει τα καύσιμα με τα οποία έχει ήδη εφοδιαστεί το αεροσκάφος. Τα καύσιμα με τα οποία τροφοδοτείται ένα αεροσκάφος, διέπονται από μεγάλο αριθμό διμερών συμφωνιών σχετικά με τις αεροπορικέςπηρεσίες (ΑSA) που έχουν συναφθεί μεταξύ ορισμένων κρατών μελών καθώς επίσης μεταξύ των κρατών μελών και τρίτων χωρών. Οι συμφωνίες αυτές γενικά, περιέχουν ρήτρα που προβλέπει ότι τόσο τα καύσιμαπό καθεστώς διαμετακόμισης όσο και αυτά που αποτελούν αντικείμενο εφοδιασμού στην επικράτεια των συμβαλλόμενων μερών απαλλάσσονται της φορολογίας. Βέβαια είναι δυνατόν να γίνει επαναδιαπραγμάτευση των συμφωνιών σχετικά με τις αεροπορικέςπηρεσίες για να καταργηθεί η απαλλαγή για τα καύσιμα που αποτελούν αντικείμενο εφοδιασμού στην επικράτεια των συμβαλλόμενων μερών. Μια τέτοια επαναδιαπραγμάτευση θα μπορούσε να είναι χρονοβόρα και να απαιτεί άκαμπτες διαδικασίες. Επιπλέον, η τροποποίηση του φορολογικού καθεστώτος που ισχύει για τα καύσιμαπό καθεστώς διαμετακόμισης θα προϋπέθετε επαναδιαπραγμάτευση των διμερών συμφωνιών σχετικά με τις αεροπορικέςπηρεσίες καθώς και των σχετικών κανόνων της Σύμβασης του Σικάγου.

(3) ΕΕ C 139 της 6.5.1997.

(4) Ανακοίνωση στο Συμβούλιο, στο Κοινοβούλιο στην Οικονομική και Κοινωνική Επιτροπή και στην Επιτροπή των Περιφερειών για τη φορολογία των καυσίμων των αεροσκαφών COM(2000)110 τελικό.